Univerzitet Crne Gore

Prirodno-matematički fakultet

n/r dekanu, prof. dr Predragu Miranoviću

predmet: Predlog

Poštovani,

U skladu sa PRAVILNIKOM O DOPUNAMA PRAVILNIKA O DODJELI POČASNIH TITULA I DRUGIH PRIZNANJA NA UNIVERZITETU CRNE GORE od 9. 06. 2021. g. predlažem da vijeće PMF-a, na svom sljedećem sastanku pokrene inicijativu da prof. dr Herwig Schopper dobije zvanje počasnog profesora UCG.

Obrazloženje:

Profesor Herwig Schopper je, pored briljantne naučne karijere, svoj život posvetio jačanju misije „Naučne diplomatije“ u nestabilnim geopolitičkim regionima. Zahvaljujući njegovoj viziji nauke za mir, naša zemlja kao aktivni učesnik inicijative SEEIIST je do sada značajno počela da gradi i unapređuje svoj naučni potencijal. Trenutno su u Cern-u, po raznim osnovama vezanim za projekat SEEIIST, tri naša mlada istraživača ćetvrti će im se pridružiti početkom sljedeće godine. Takođe je kroz osnovnu ideju ovog projekta uključena i Onkološka klinika KCCG pri čemu se planira dodatno širenje naučnika i profesionalaca sa teritorije Crne Gore koji treba da budu aktivno uključeni u nastanak i razvoj raznih čvorišta i mreža (digitalno, biomedicinsko, naučno, veterinarsko, čvorište zelene energije...), koji uz sam Institut za hadronsku terapiju, treba da čine njegovu okosnicu.

Naime, tokom Svjetske akademije nauke i umetnosti u Dubrovniku 2016, g., prof. Hervig Schopper (bivši direktor CERN-a i pokretač međunarodnog projekta SESAME u Jordanu) je predložio koncept SEEIIST Međunarodnog institut za održive tehnologije zemalja jugoistočne Evrope (**S**outheastern **E**uropian **I**nternational **I**nstitute for Sustainable Technologies-u daljem tekstu SEEIIST) Taj koncept je i zvanično promovisan 2017. godine potpisivanjem Deklaracije o namjerama za buduću saradnju između Albanije, Bosne i Hercegovine, Bugarske, Kosova\* (\* u kontekstu Rezolucije Savjeta UN 1244 od 1999. g.), Crne Gore, Sjeverne Makedonije, Srbije i Slovenije; Hrvatska je pristala na „ad referendum“, dok je Grčka učestvovala kao posmatrač. U januaru 2018. godine formiran je Međunarodni nadzorni komitet SEEIIST-a, a njegovi članovi su jednoglasno izabrali opciju razvoja Istraživačkog instituta za radioterapiju teškim jonima, u kojem će 50% dnevnog vremena i sve ostalo (vrijeme kada nema tretmana pacijenata, noći i vikendi) biti odvojeno za biomedicinska i druga istraživanja a 50% dnevnog vremena za liječenje karcinoma, uključujući klinička ispitivanja. Tehnički dokument koji podržava ovu odluku dostavljen je kao Izveštaj o dizajnerskom rešenju koji je 2017. godine pripremio tim stručnjaka, naučnoj zajednici i objavljen kao izveštaj CERN-a u januaru 2019. godine .

Projekat će se sprovoditi oko ideje stvarne međunarodne saradnje u regionu Jugoistočne Evrope, okupljajući naučnike, inženjere, ljekare, mlade ljude i tehničare u zajedničkoj istraživačkoj infrastrukturi sa misijom „Nauka za mir“. Institut će biti regionalni centar izvrsnosti zasnovan na najsavremenijoj održivoj tehnologiji koja će obezbediti visoku konkurentnost ostatku Evrope. Promovisaće regionalnu saradnju u oblastima nauke, tehnologije i industrije i predstavljaće ekonomski projekat zasnovan na znanju. Posebna komponenta projekta je platforma za obrazovanje i obuku za mlade naučnike, istraživače, tehničare, ljekare, biologe, inženjere biomedicine i druge koji će doprineti poboljšanju čitave regije u pogledu tehnološkog napretka, medicinskih inovacija, naučnih dostignuća, industrijskog osnaživanja i ekonomske koristi.

Da bi SEEIIST u početnim fazama crpio evropska sredstva, članovi upravnog odbora SEEIIST-a zajedno sa nekoliko akademskih visokoškolskih ustanova, uključujući Kliničko-bolnički centar Crne Gore a u nadi da će se u narednom vremenu uključiti i Univerzitet Crne Gore, formirao je 8. avgusta 2019. godine, udruženje registrovano u Ženevi, je zaključio partnerski memorandum sa CERN-om. Sve to je omogućilo da CERN može biti glavni inkubator i logistički partner SEEIIST-a. Udruženje je trebalo da postoji do kraja 2020. godine. Taj termin je probijen do kraja 2021. godine zbog dobro poznatih razloga u vezi Kovid 19 pandemije, do presudnog trenutka, kada će biti izvršen izbor mjesta-države za u kojoj će se graditi SEEIIST institut, nakon čega će uslediti registracija međunarodne organizacije SEEIIST (u UNESCO-u, ili putem drugog efikasnog mehanizma).

Tim naučnika koji rade na razvojnom projektu SEEIIST podnio je prijavu za ESFRI mapu puta 09. 09. 2020. Ako prijava bude uspješna (rezultati će biti poznati u polovinom jula 2021. godine), ovom udruženju bi se otvorila vrata za programe izgradnje nove istraživačke infrastrukture (RI), iz kojih će se crpiti sredstva za realizaciju projekta, tj. 240 miliona evra za izgradnju i opremanje SEEIIST-a.

Da bi udruženje nastavilo da funkcioniše i realizuje preuzete obaveze do trenutka registracije SEEIIST-a na teritoriji države koja će pobijediti na međunarodnom javnom pozivu, Crna Gora do novembra prošle godine uložila više od četvrt miliona evra. Republika Sjeverna Makedonija kao jedna od zemalja Jugoistočne Evrope koje su potpisale Memorandum o saradnji ima namjeru da uplati sredstva u iznosu od 20.000 evra u obliku doprinosa, za pokrivanje malog dijela troškova nastalih u radu udruženja, koji je registrovan u Ženevi I koji rade po zakonima Švajcarske.

Važno je napomenuti da je uz profesora Šopera upravo Crna Gora Imala vodeću ulogu u dosadašnjoj promociji ovog projekta a naša namjera je da tu ulogu u narednim mjesecima dodatno učvrstimo. U skladu sa izraženim težnjama, Vlada Crne Gore je početkom maja ove godine oformila interresorno radno tijelo sa jednim zadatkom: pripremanje kandidature Crne Gore kao zemlje na čijoj bi se teritoriji gradio Institut.

U Podgorici, 30. 06. 2021. g. prof. dr Mara Šćepanović